2016 में कंपनी से जुड़े थे, AWS इंडिया के पूर्व प्रमुख चंडोक ले सकते हैं उनकी जगह
माइक्रोसॉफ्ट इंडिया (Microsoft India) के अध्यक्ष अनंत महेश्वरी ने अपने पद से इस्तीफी दे दिया है। कंपनी के एक स्पोक्सपर्सन ने इसकी पुष्टि की है।
माइक्रोसॉफ्ट इंडिया (Microsoft India) के प्रेसिडेंट (अध्यक्ष) अनंत महेश्वरी ने अपने पद से इस्तीफा दे दिया है। कंपनी के एक स्पोक्सपर्सन ने इसकी पुष्टि की है। इकोनॉमिक टाइम्स की रिपोर्ट के अनुसार, महेश्वरी ने कंपनी के बाहर अपनी भूमिका निभाने के लिए माइक्रोसॉफ्ट को छोड़ने का फैसला किया है।
माइक्रोसॉफ्ट के एक प्रवक्ता ने कहा, 'हम भारत में हमारे व्यवसाय और संस्कृति में उनके कई योगदानों के लिए अनंत को धन्यवाद देना चाहते हैं और उनके भविष्य के प्रयासों में उनकी हर सफलता की कामना करते हैं।'
इस वजह से हुआ इस्तीफा
माइक्रोसॉफ्ट इंडिया में टॉप लेवल के ऑफिसर्स के बीच फेरबदल के बीच माहेश्वरी ने इस्तीफा दिया है। कंपनी के चीफ ऑपरेशन ऑफिसर इरीना घोष को भारत के मैनेजिंग डायरेक्टर के पद पर प्रमोट किया गया है।
वहीं, मौजूदा मैनेजिंग डायरेक्टर शशि श्रीधरन को ऑर्गेनाइजेशन के अंदर एक और अधिक जरूरी जिम्मेदारी दी गई है। ऐसी अटकलें हैं कि AWS इंडिया के पूर्व प्रमुख पुनीत चंडोक भविष्य में माइक्रोसॉफ्ट इंडिया में शामिल हो सकते हैं और वे माइक्रोसॉफ्ट इंडिया के प्रमुख बन सकते हैं।
इन कंपनियों के साथ कर चुके हैं काम
इससे पहले महेश्वरी हनीवेल और मैकिन्से जैसी कंपनियों में कई सारी अहम जिम्मेदारियों को निभा चुके हैं। साल 2016 नें माहेश्वरी माइक्रोसॉफ्ट का हिस्सा बने थे।
अनंत महेश्वरी बिड़ला इंस्टीट्यूट ऑफ टेक्नोलॉजी एंड साइंस के पूर्व छात्र हैं और इलेक्ट्रिकल और वे इलेक्ट्रिकल और इलेक्ट्रॉनिक इंजीनियरिंग के एक्सपर्ट हैं।
इसके अलावा अनंत महेश्वरी ने बिट्स, पिलानी से मास्टर ऑफ साइंस की डिग्री भी हासिल की है। साथ ही माहेश्वरी IIM अहमदाबाद जैसे बड़े बी स्कूल के छात्र भी रह चुके हैं।